PREVÁDZKOVÝ PORIADOK PRE NÁVŠTEVNÍKOV AREÁLU
KAŽDÝ NÁVŠTEVNÍK JE POVINNÝ SA S NÍM OBOZNÁMIŤ A DODRŽIAVAŤ HO
PARKOVANIE po ľavej strane betónovej cesty okolo celého jazera
ZÁKAZ VJAZDU AUTOM NA TRÁVNIK MEDZI CESTOU A JAZEROM
!!! POVINNOSŤ FAJČIAROV POZBIERAŤ PO SEBE VŠETKY OHORKY !!!
PODMIENKY RYBOLOVU:
- Rybár je povinný loviť na vyznačenom zjazde k vode, hádzať a loviť
priamo pred sebou, resp. tak, aby neobmedzoval ďalších rybárov.
- Povinná výbava: podložka/vanička (možnosť zapožičať), podberák, antiseptický sprej.
- Na obidvoch jazerách je zakázané poúžívanie akéhokoľvek člnu, okrem zavážacej loďky.
- Každý rybár je povinný sa správať k rybe šetrne, pri každom zdolávaní
musí použiť podberák, vopred namočenú podložku pod rybu, vyťahovač háčikov
a dezinfekčný prostriedok určený na dezinfekciu rany po háčiku.
- Ulovené
ryby je zakázané sieťkovať, je potrebné ich bezodkladne vrátiť späť do vody.
Ryby, ktoré už raz boli dané do sieťky je zákazník povinný odkúpiť,
v žiadnom prípade sa nesmú vrátiť späť do vody! Odkúpiť je možné len kapre do 3kg (kapre nad 3kg a iné druhy rýb sú
nepredajné).
- PRÍSNY ZÁKAZ POKLADAŤ RYBY VOĽNE = MIMO VOPRED NAMOČENEJ PODLOŽKY
A ŤAHAŤ JU PO ZEMI.
- Lov je povolený len na zdravotne nezávadné návnady a nástrahy.
Prevádzkovateľ má právo kedykoľvek skontrolovať rybára pri love
a skontrolovať používané návnady/nástrahy.
- Fotenie s rybami je možné len pri rýchlom a maximálne šetrnom
zaobchádzaní, a to len na rukách rybára nad podložkou. Prosíme Vás, aby
ste fotenie a následné vrátenie rýb do vody uskutočnili v čo
najkratšom čase s maximálnou šetrnosťou. Je prísne zakázané pri fotení
zdvíhať rybu mimo podložku , aby pri prípadnom vyšmyknutí z rúk neutrpela
ujmu, taktiež je zakázané fotiť sa s rybou v stoji. V prípade,
ak rybár poškodí, príp. usmrtí rybu (vzťahuje sa aj na spadnutie ryby) je povinný
si ju odkúpiť.
- Z dôvodu zlej manipulácie s rybami je prísne zakázané nadmerné
užívanie alkoholu a omamných látok. Pri takomto podozrení je
prevádzkovateľ oprávnený lov okamžite ukončiť a osobu vykázať
z areálu.
- Ak rybár uloví vážne poranenú rybu je povinný ju ihneď nahlásiť a ukázať
prevádzkovateľovi.
- Z dôvodu ochrany rýb je rybolov pre deti do 15 rokov povolený na 1 prút a to iba v sprievode dospelej
loviacej osoby so zakúpenou povolenkou, ktorá s ním bude počas celého pobytu v areáli. Prívlač je možná pre osoby staršie ako 15 rokov.
OSTATNÉ PODMIENKY:
- V záujme ochrany rýb sú na rybolov púšťané iba rybársky spôsobilé osoby s potrebným rybárskym vybavením, ktoré má prevádzkovateľ právo vopred skontrolovať.
- Vjazd vozidlom na trávu medzi cestou a jazerom je prísne zakázaný.
- Každý návštevník je povinný sa pri vstupe do areálu zaregistrovať spolu
s dokladom totožnosti, príp. s vernostnou kartou
- Prevádzkovateľ si vyhradzuje právo zakázať vstup do svojho areálu akýmkoľvek
osobám a to aj bez udania dôvodu.
- Vstup so psom a iným zvieraťom je zakázaný.
- PRED ODCHODOM Z AREÁLU JE KAŽDÝ RYBÁR POVINNÝ PO SEBE POZBIERAŤ VŠETKY
ODPADKY,
VRÁTANE OHORKOV Z CIGARIET !!!
- Každý návštevník vstupuje do areálu a jedná v ňom na vlastnú
zodpovednosť. Prevádzkovateľ nezodpovedá za žiadne škody a ujmy, ktoré vzniknú
návštevníkovi počas jeho pobytu v areáli.
- Pri každom odchode z areálu je zákazník povinný bez vyzvania pristaviť
auto ku kontrole. V prípade, ak zákazník odkupuje ulovenú rybu, je povinný
ju bezprostredne po zastavení auta ku kontrole nahlásiť. Ak bude mať u seba rybu, kt. nebola nahlásená a zaplatená, bude to
považované za krádež a bude privolaná polícia SR.
- V areáli platí zákaz kúpania, člnkovania, kladenia ohnísk a akéhokoľvek
rušivého správania. Grilovanie je možné len v grile na nožičkách, aby sa nezničila tráva pod grilom.
- Chytajúci je povinný nechať vozidlo zaparkované na ľavej strane betónovej cesty
popri lovnom mieste.
- Z dôvodu zachovania bezpečnosti, komfortu a kľudu rybárov sú návštevy v areáli zakázané, doprovodná osoba musí prísť s rybárom hneď pri jeho vstupe, dodatočne nebude vpustená.
NOČNÝ RYBOLOV:
- povinná výbava: osvetlenie lovného miesta, podložka/vanička, podberák, antiseptický sprej
- v čase od 19:00 do 07:00 je v areáli nočný kľud, počas ktorého nie je možné areál opustiť (okrem "emergency" prípadov).
NÁSTUP NA 24 HODINOVÝ /NOČNÝ/ RYBOLOV JE BUĎ HNEĎ RÁNO - 7:00 ALEBO TESNE PRED ZATVORENÍM
AREÁLU - 18:30 - 19:00.
UBYTOVANIE V CHATKÁCH:
- V chatkách platí zákaz usporiadania party / osláv a
nadmernej konzumácie alkoholu, príp. omamných látok.
Minimálny vek ubytovaných je 18 rokov (neplatí pre rodiny s deťmi).
Všetky chatky sú nefajčiarske, pobyt
so zvieraťom nie je povolený. V chatkách je prísne zakázaný pobyt pre viac ľudí ako je uvedené
(tj. chata 1 - maximálne 3 osoby, chata 2 a ekochata maximálne 4 osoby).
Návštevy v chatkách sú dovolené do max. kapacity chatky, tj. v prípade, ak je napr. 3 miestna chatka obsadená 2 osobami, môže za nimi prísť 1 osoba na návštevu v rámci otváracej doby areálu.
- Z dôvodu bezpečnosti sú vo všetkých chatkách zakázané používať vlastné tepelné spotrebiče - gril, varič, radiátor a pod.
- Chatky sú nefajčiarske - porušenie je spoplatnené pokutou 50,- Eur.